**4. melléklet**

**INDOKOLÁS**

**Szombathely Megyei Jogú Város Önkormányzata Közgyűlésének**

**a településkép védelméről szóló 26/2017. (XII.20.) önkormányzati rendelet módosításáról szóló**

**……./2022. (…….) önkormányzati rendelethez**

**1.§**

A CityBoard formátumú eszköz megfogalmazását pontosítja.

A totemoszlop fogalmát határozza meg.

**2. §**

A HÉSZ és a Tk. rendelet villamosenergia hálózattal kapcsolatos előírásait harmonizálja beépítésre nem szánt terület vonatkozásában. Csak a beépítésre szánt területen kötelező a földkábelben történő elhelyezés.

**3. §**

A reklámhordozók illeszkedésének szempontjaival egészíti ki a hatályos előírást.

**4. §**

A mobil plakáttartó berendezések kihelyezésére alkalmas időszakot kiegészíti.

**5. §**

A rendeletre történő hivatkozás a Jat. szabályainak megfelelően módosul.

**6. §**

A megfogalmazást a magasabb jogszabályban előírtaknak megfelelően pontosítja.

**7. §**

Magasabb jogszabály értelmében a polgármester az örökségvédelmi hatósági bejelentéshez kötött esetekben nem járhat el, ezért az eljárással érintett tevékenységek körét ennek értelmében szűkíteni kell.

Az építési engedély nélkül végezhető tevékenységeket is tartalmazó kormányrendelet módosult, ezért ennek megfelelően pontosítani kell a meghatározásokat.

Totemoszlop esetében is szükséges az elhelyezést megelőzően településképi bejelentési eljárást lefolytatni.

**8. §**

A 29. § (4) bekezdése hatályát veszti, ezért az erre történő hivatkozást törölni szükséges.

**9. §**

A VII. fejezet címének kiegészítését tartalmazza.

**10. §**

Az új bírságra vonatkozó előírásokat tartalmazza. A merev hivatkozásokat törli, a bírság mértékénél figyelembe veszi a közigazgatási szabályszegések szankcióiról szóló törvény előírásait, és meghatározza a természetes és jogi személyek esetében kiróható bírság legmagasabb összegét.

**11. §**

A rendelet mellékletét tartalmazza.

**12. §**

A hatályát vesztő rendelkezéseket tartalmazza.

A fogalommeghatározásokat tartalmazó 2. § (2)-(4) bekezdését merev hivatkozások miatt, az eljárásban a hiánypótlási lehetőséget kizáró 27. § (6) bekezdését magasabb szintű jogszabály módosítása miatt, a 250 m2 bruttó beépített alapterületet meghaladó új lakóépületek építése esetén bejelentési eljárást kötelezővé tevő 29. § (4) bekezdését magasabb szintű jogszabállyal történő jogharmonizáció miatt, a 32. §-t pedig a 31-32. § tartalmának összevonása és újra szerkesztésé miatt szükséges hatályon kívül helyezni.

**13.§**

A rendelet hatályba léptetését tartalmazza.

**14. §**

A rendelet alkalmazására vonatkozó rendelkezést tartalmaz.